Kangasalan lukion toiminnallinen tasa-arvo- ja yhdenvertaisuussuunnitelma 2023-

Tämä suunnitelma korvaa aikaisemman tasa-arvo- ja yhdenvertaisuussuunnitelman.

[1.Johdanto 1](#_Toc729051461)

[2.Lainsäädäntö 2](#_Toc1266721723)

[2.1 Tasa-arvolaki 2](#_Toc998040206)

[2.2. Yhdenvertaisuuslaki 4](#_Toc1474134099)

[2.3. Kangasalan lukion arvot tasa-arvon ja yhdenvertaisuuden tukena 5](#_Toc1075307097)

[3.Tasa-arvo - ja yhdenvertaisuustilanteen kartoitus 6](#_Toc988541908)

[3.1. Tasa-arvon toteutuminen opiskelijavalinnoissa 6](#_Toc119669770)

[3.2. Tasa-arvon ja yhdenvertaisuuden toteutuminen opetusjärjestelyissä 6](#_Toc1486078861)

[3.3. Tasa-arvon toteutuminen opintosuorituksia arvioitaessa 7](#_Toc1491778483)

[3.4. Opiskelijakuntatoiminta 7](#_Toc276679207)

[3.5. Syrjintä, seksuaalinen häirintä, sukupuolen perusteella tapahtuva häirintä sekä muu häirintä 7](#_Toc1408805309)

[4.Toimenpiteet tasa-arvon ja yhdenvertaisuuden edistämiseksi Kangasalan lukiossa 7](#_Toc645893966)

[5.Toimenpiteet seksuaalisen häirinnän ja sukupuolen perusteella 8](#_Toc531246416)

[6.Tasa-arvo- ja yhdenvertaisuussuunnitelman ja -toiminnan arviointi 9](#_Toc1325916218)

[7.Toimenpiteet lukuvuonna 2023-2024 9](#_Toc312928702)

# 1.Johdanto

Kangasalan lukion toiminnallinen tasa-arvo- ja yhdenvertaisuussuunnitelma on osa koulun toimintasuunnitelmaa. Suunnitelman tarkoituksena on sitouttaa henkilöstö ja opiskelijat tasa-arvon ja yhdenvertaisuuden edistämiseen sekä antaa välineitä tähän. Suunnitelma pohjautuu lukion arvoihin, jotka antavat suuntaa tasa-arvo - ja yhdenvertaisuustyölle. Tasa-arvoisessa ja yhdenvertaisessa ympäristössä kaikilla on mahdollisuus työskennellä ja opiskella ilman syrjintää sukupuolen tai muun henkilöön liittyvän syyn perusteella.

Kangasalan lukiossa toteutetaan tasa-arvo - ja yhdenvertaisuustyötä osana yksilön kunnioitusta, oikeudenmukaista ja vastuullista toimintaa sekä yhteistyötä.

Tasa-arvon ja yhdenvertaisuuden edistäminen on jokaisen lukioissa toimivan velvollisuus. Se konkretisoituu työntekijöiden ja opiskelijoiden välisissä vuorovaikutustilanteissa ja läpileikkaa kaiken työntekijöiden ja opiskelijoiden yhdessä toimimisen näkyen myös työolojen kehittämisessä.

Kangasalan lukion toiminnallinen tasa-arvo – ja yhdenvertaisuussuunnitelma arvioidaan lukuvuosittain yhteistyössä henkilöstön ja opiskelijoiden edustajien kanssa ja sitä päivitetään tarvittaessa. Suunnitelmasta tiedotetaan koko henkilökunnalle ja opiskelijoille ja se on nähtävillä koulun kotisivuilla.

Suunnitelma sisällytetään osaksi opetussuunnitelmaa ja koulun toimintasuunnitelmaa.

# 2.Lainsäädäntö

## 2.1 Tasa-arvolaki

Laki (609/86, muutettu lailla 1329/2014) sisältää säännöksen, jonka mukaan oppilaitosten on laadittava vuosittain yhteistyössä henkilöstön ja opiskelijoiden edustajien kanssa oppilaitoksen toiminnan kehittämiseen tähtäävä tasa-arvosuunnitelma (tasa-arvolain 6 b §). Lain tarkoituksena on myös estää sukupuoli-identiteettiin tai sukupuolen ilmaisuun perustuva syrjintä.

Lain velvoite koskee myös lukioita. Tasa-arvosuunnitelman tarkoituksena on edistää tasa-arvoa ja ennaltaehkäistä sukupuolen perusteella tapahtuvaa syrjintää. Tasa-arvolakia sovelletaan vastaavasti syrjintään, joka perustuu siihen, että henkilön fyysiset sukupuolta määrittävät ominaisuudet eivät ole yksiselitteisesti naisen tai miehen (intersukupuolisuus). Tasa-arvolaki  
edellyttää, että tasa-arvosuunnitelma sisältää kartoituksen oppilaitoksen tasa-arvotilanteesta ja siihen liittyvistä ongelmista.

Tasa-arvolain 6 c §:n mukaan mm. koulutuksen järjestäjien tulee ennaltaehkäistä sukupuoli-identiteettiin ja sukupuolen ilmaisuun perustuvaa syrjintää tavoitteellisesti ja suunnitelmallisesti. Virallisen sukupuolen lisäksi otetaan siis huomioon myös sukupuoli-identiteettiin ja sukupuolen  
ilmaisuun perustuvan syrjinnän ennaltaehkäisy. Sukupuolivähemmistöön kuuluvien yksityisyyttä tulee kunnioittaa, eikä tasa-arvon edistäminen tarkoita sitä, että ryhdyttäisiin selvittämään ihmisten sukupuoli-identiteettejä tai sukupuolen ilmaisua. Tällainen tieto on salassa pidettävää ja kuuluu yksityisyyden piiriin.

Tasa-arvolaissa kielletään välitön (suora) syrjintä ja välillinen (epäsuora) syrjintä, häirintä sekä ohje tai käsky syrjiä jotakuta. Välittömällä sukupuoleen perustuvalla syrjinnällä tarkoitetaan tasa-arvolaissa:  
 1. naisten ja miesten asettamista eri asemaan sukupuolen perusteella  
 2. eri asemaan asettamista raskaudesta tai synnytyksestä johtuvasta syystä  
 3. eri asemaan asettamista sukupuoli-identiteetin tai sukupuolen ilmaisun perusteella.

Välillisellä sukupuoleen perustuvalla syrjinnällä tarkoitetaan tasa-arvolaissa:  
1. eri asemaan asettamista sukupuoleen, sukupuoli-identiteettiin tai sukupuolen ilmaisuun nähden neutraalilta vaikuttavan säännöksen, perusteen tai käytännön nojalla, jos menettelyn vaikutuksesta henkilöt voivat tosiasiallisesti joutua epäedulliseen asemaan sukupuolen perusteella  
2. eri asemaan asettamista vanhemmuuden tai perheenhuoltovelvollisuuden perusteella.

Tämä suunnitelma noudattaa tasa-arvolain määritelmiä sukupuoli-identiteetistä ja sukupuolen ilmaisusta.  
• Sukupuoli-identiteetillä tarkoitetaan tasa-arvolaissa henkilön kokemusta omasta  
sukupuolesta. Sukupuoli-identiteetti on aina yksilöllinen, eikä se välttämättä ole sama kuin henkilölle syntymässä määritelty sukupuoli.  
• Henkilötunnuksesta ilmenevä sukupuoli on ihmisen virallinen, juridinen sukupuoli. Useimpien ihmisten sukupuoli-identiteetti vastaa heille syntymässä määriteltyä sukupuolta. Osa ihmisistä on intersukupuolisia, eli heitä ei pystytä fyysisten ominaisuuksiensa perusteella tulkitsemaan kummankaan binäärisen sukupuolen edustajaksi.  
• Transsukupuolisuus tarkoittaa, että syntymässä miespuoliseksi määritelty henkilö voi kokea olevansa nainen tai naispuoliseksi määritelty henkilö voi kokea olevansa mies.  
• Transgender tai muunsukupuolinen henkilö ei koe itseään yksiselitteisesti mieheksi tai naiseksi, vaan näiden yhdistelmäksi tai joksikin muuksi.  
• Sukupuoleton ei koe samaistuvansa mihinkään sukupuoleen. Sukupuolen ilmaisulla tarkoitetaan tasa-arvolaissa sukupuolen tuomista esiin pukeutumisella,  
käytöksellä tai muulla vastaavalla tavalla.  
• Sukupuolen ilmaisu on yksilöllistä. Useimpien ihmisten sukupuolen ilmaisu vastaa heille syntymässä määriteltyä sukupuolta. Sukupuolen ilmaisulla tarkoitetaan ainoastaan henkilön sukupuolen ilmentämistä edellä todetulla tavalla, mutta ei esimerkiksi yleisesti henkilön tyylin esiintuomista.  
• Henkilö voi toisinaan kokea tarvetta ilmaista esim. pukeutumisellaan eri sukupuolta. Tätä kutsutaan ristiinpukeutumiseksi, ja henkilöstä käytetään käsitettä transvestiitti.  
• Transsukupuolisista henkilöistä, transgendereistä ja transvestiiteista käytetään toisinaan yleiskäsitettä transihmiset.

## 2.2. Yhdenvertaisuuslaki

Yhdenvertaisuudesta ja syrjinnän kielloista säädetään Suomen perustuslain  
perusoikeussäännöksissä, joita täsmentävät useissa eri laeissa säädetyt syrjinnän kiellot sekä tasapuoliseen kohteluun velvoittavat säännökset. Euroopan unionin jäsenmaat ovat sitoutuneet edistämään yhdenvertaisuutta ja vastustamaan kaikkinaista syrjintää. Vuonna 2000 EU:ssa annettiin rasismia ja työsyrjintää koskevat direktiivit. Direktiivit on Suomessa pantu toimeen  
1.2.2004 voimaan tulleella yhdenvertaisuuslailla (21/2004). Uuden yhdenvertaisuuslain (1325/2014) tarkoituksena on edistää yhdenvertaisuutta ja ehkäistä syrjintää sekä tehostaa syrjinnän kohteeksi joutuneen oikeusturvaa. Lain soveltamisala on laajentunut eli lakia sovelletaan julkisessa ja yksityisessä toiminnassa. Laki ei sovelleta yksityis- eikä perhe-elämän piiriin kuuluvaan  
toimintaan eikä uskonnonharjoittamiseen. Häirinnässä on kyse ihmisarvoa loukkaavasta käyttäytymisestä. Ihmisarvon käsite viittaa kaikkien  
ihmisyksilöiden synnynnäiseen ja luovuttamattomaan arvoon sekä jokaisen oikeuteen nauttia perustavanlaatuisista oikeuksista yhdenvertaisesti muiden kanssa. Ihmisen luontainen arvo ei riipu hänen alkuperästään, iästään, terveydentilastaan tai muista ominaisuuksistaan taikka muiden  
mielipiteistä ja arvostuksista. Henkilön ihmisarvoa tarkoituksellisesti tai tosiasiallisesti loukkaava käyttäytyminen on häirintää, jos loukkaava käyttäytyminen liittyy edellä todettuun syyhyn (ikä, alkuperä, kansalaisuus jne.) ja käyttäytymisellä luodaan mainitun syyn vuoksi henkilöä halventava  
tai nöyryyttävä taikka häntä kohtaan uhkaava, vihamielinen tai hyökkäävä ilmapiiri. Käyttäytymisen käsite on ymmärrettävä laajasti siten, että kyse voi olla esim. puheista, sähköpostiviesteistä, ilmeistä, eleistä tai epäasiallisen materiaalin esille laittamisesta tai muunlaisesta viestinnästä.

## 2.3. Kangasalan lukion arvot tasa-arvon ja yhdenvertaisuuden tukena

Kangasalan lukion arvopohja perustuu valtakunnallisen opetussuunnitelman perusteisiin ja Kangasalan kaupungin arvopohjaan. Lukio haluaa olla luotettava edelläkävijä ja pyrkiä edistämään tasa-arvoa, yhdenvertaisuutta, hyvinvointia ja yhteisöllisyyttä. Perustana on elämän ja ihmisoikeuksien kunnioitus. Toimintakulttuuri mahdollistaa avoimen yhteistyön paikallisten toimijoiden kanssa. Opiskelijoita valmennetaan yhteistyöhön ja työskentelyyn erilaisten ihmisten kanssa. Haluamme kasvattaa avoimia, vastuullisia, suvaitsevaisia ja turvallista yhteiskuntaa rakentavia kansalaisia.

3.Tasa-arvo - ja yhdenvertaisuustilanteen kartoitus

Kangasalan lukiossa toteutettiin keväällä 2023 opiskelijoille tasa-arvo- ja yhdenvertaisuuskysely, jolla kartoitettiin opiskelijoiden kokema nykytilanne. Kyselyn tulokset otettiin huomioon tämän suunnitelman laatimisessa.

## 3.1. Tasa-arvon toteutuminen opiskelijavalinnoissa

Opiskelijavalinnassa noudatetaan lukiolakia sekä Opetusministeriön asetusta opiskelijaksi ottamisen perusteista lukiokoulutuksessa. Nämä viranomaispäätökset omalta osaltaan tukevat tasa-arvon toteutumista opiskelijavalinnassa. Opiskelijaksi otossa vammaisiin hakijoihin sovelletaan muihin nähden yhdenvertaisia valintaperusteita. Musiikkilinjalle on käytössä koulun oma valintakoe, jonka perusteella opiskelijat valitaan.

## 3.2. Tasa-arvon ja yhdenvertaisuuden toteutuminen opetusjärjestelyissä

Tasa-arvolain mukaan oppilaitosten on huolehdittava siitä, että kaikilla on yhtäläiset mahdollisuudet koulutukseen ja ammatilliseen kehitykseen. Koulun erilaisissa kehitys- ja valmisteluryhmiä koottaessa huolehditaan mahdollisimman kattavasta edustuksesta. Opetustilanteiden lisäksi myös oppimateriaalissa tulee ottaa huomioon tasa-arvonäkökohdat.

## 3.3. Tasa-arvon toteutuminen opintosuorituksia arvioitaessa

Opiskelijoiden arviointia Kangasalan lukiossa säätelevät lukiolaki ja asetus sekä koulun opetussuunnitelma. Valtakunnallisesti hyväksytyt arviointiperiaatteet määrittävät opintosuoritusten arvioinnit. Opiskelija, joka on tyytymätön arviointiin, voi hakea oikaisua siitä asianmukaisesti.

## 3.4. Opiskelijakuntatoiminta

Jokainen koulun opiskelija kuuluu opiskelijakuntaan, joka valitsee itselleen vuosittain puheenjohtajan ja hallituksen. Opiskelijakunta suunnittelee ja toteuttaa toimintaa, jonka tavoitteena on viihtyvyyden ja muiden opiskelun edellytysten parantaminen. Opiskelijakunnan toimintaan ovat tervetulleita kaikki opiskelijat. Informaatiota oppilaskunnan toiminnasta saa puheenjohtajalta, luottamusoppilailta tai vuosittain vaihtuvilta ohjaavilta opettajilta.

3.5. Syrjintä, seksuaalinen häirintä, sukupuolen perusteella tapahtuva häirintä sekä muu häirintä

Keväällä 2023 toteutetussa kyselyssä kävi ilmi, että suurin osa ei ole kokenut tai havainnut seksuaalista häirintää tai sukupuoleen perustuvaa häirintää. Sukupuoleen kohdistuvaa häirintää koki 5,3 % ja seksuaaliseen suuntautumiseen 2,9 % opiskelijoista. Opiskelijoista pieni osa on havainnut muihin kohdistuvaa syrjintää tai häirintää esim. seksuaalisen suuntautumisen, sukupuoli-identiteetin ilmaisun, iän, etnisyyden, vakaumuksen tai vamman vuoksi.

# 4.Toimenpiteet tasa-arvon ja yhdenvertaisuuden edistämiseksi Kangasalan lukiossa

Opettaja kiinnittää huomiota siihen, että hän kohtelee kaikkia tasa-arvoisesti kaikissa tilanteissa, opetuksessa ja arvioinnissa.  
Jokainen sitoutuu itse turvallisemman tilan luomiseen omalla käytöksellään. Pyrimme siihen, että tunnistamme ja tarvittaessa muutamme omia syrjiviä toimintatapojamme ja puutumme syrjintään ja häirintään havaitessamme niitä muiden kohdalla.  
Sukupuoli- ja heteronormeja tarkastellaan kriittisesti ja niistä poikkeaminen tehdään turvallisemmaksi. Kunnioitamme jokaisen omaa identiteettiä ja koskemattomuutta.

Joka lukuvuosi tasa-arvo – ja yhdenvertaisuussuunnitelmaa arvioidaan, tehdään kartoitus tilanteesta ja havaintojen pohjalta tehdään tarvittavia toimenpiteitä. Toimenpiteiden suunnittelu ja toteutus tehdään yhdessä opiskelijakunnan kanssa. Opiskelijoille, opettajille ja muulle henkilökunnalle tiedotetaan yhdenvertaisuuden ja tasa-arvon mukaisen käyttäytymisen laillisista rajoista ja siitä, miten kiusaamis- ja häirintä tilanteissa tulee toimia. Käytännön toimintamallit löytyvät koulun kotisivuilta.

5.Toimenpiteet seksuaalisen häirinnän ja sukupuolen perusteella  
tapahtuvan häirinnän ehkäisemiseksi ja poistamiseksi

5.1. Mitä tarkoitetaan seksuaalisella häirinnällä ja sukupuolen perusteella tapahtuvalla häirinnällä?

Seksuaalisella häirinnällä tarkoitetaan sanallista, sanatonta tai fyysistä luonteeltaan seksuaalista ei-toivottua käytöstä, jolla loukataan henkilön henkistä tai fyysistä koskemattomuutta luomalla uhkaava, vihamielinen, halventava, nöyryyttävä tai ahdistava ilmapiiri. Seksuaalinen häirintä voi  
olla esim.  
• vihjailevia eleitä tai ilmeitä  
• härskejä puheita, nimittelyä, kaksimielisiä vitsejä  
• vartaloa, pukeutumista tai yksityiselämää koskevat huomautukset tai kysymykset  
• pornoaineiston esille asettaminen, seksuaalisesti värittyneet kirjeet, puhelinsoitot tai sähköpostit  
• fyysinen koskettelu, seksuaalisväritteiset ehdotukset tai vaatimukset, - siihen voi liittyä myös seksuaalista väkivaltaa, esim. raiskaus tai sen yritys.

Sukupuolen perusteella tapahtuvalla häirinnällä tarkoitetaan henkilön sukupuoleen, sukupuoli-identiteettiin tai sukupuolen ilmaisuun liittyvää ei toivottua käytöstä, joka ei ole luonteeltaan seksuaalista ja jolla tarkoituksellisesti loukataan henkilön henkistä tai fyysistä koskemattomuutta

luomalla uhkaava, vihamielinen, halventava, nöyryyttävä tai ahdistava ilmapiiri (tasa-arvolaki 7 §).

Ketään ei saa syrjiä iän, etnisen tai kansallisen alkuperän, kansalaisuuden, kielen, uskonnon, vakaumuksen, mielipiteen, terveydentilan, vammaisuuden, sukupuolisen suuntautumisen tai muun henkilöön liittyvän syyn perusteella (yhdenvertaisuuslaki 6§ 2004/21)

# 6.Tasa-arvo- ja yhdenvertaisuussuunnitelman ja -toiminnan arviointi

Tämä suunnitelma arvioidaan opettajakunnan kanssa yhteisesti lukuvuosittain. Suunnitelman päivittämisestä tarvittaessa vastaavat yhteisöllinen opiskelijahuolto- ja tuen tiimi vetäjiensä johdolla.

Opiskelijakunnalle ja vanhempainyhdistykselle annetaan mahdollisuus lausua suunnitelmasta lukuvuosittain ja osallistua toiminnan suunnitteluun ja toteutukseen.

Kiusaamiseen ja häirintään puuttumisen mallia tarkennetaan yhteisöllisen opiskelijahuoltoryhmän kanssa lukuvuosittain.

# **7.Toimenpiteet lukuvuonna 2023-2024**

Lukuvuonna 2023-2024 tasa-arvo- ja yhdenvertaisuussuunnitelmaa on käsitelty opettajakunnan kanssa opettajakokouksessa opiskelijajäsenten kanssa. Käsittely on tehty aihekohtaisesti.

20.9.2023 opekokouksessa on keskusteltu arvioinnista. Materiaali käsittelystä: näkökulmia tasa-arvoon ja yhdenvertaisuuteen ([materiaali1](https://seutuluokka.sharepoint.com/sites/henkilosto/kangasala/klalukio/Jaetut%20asiakirjat/Tuen%20tiimi/YS%20ajan%20pedagogisen%20ty%C3%B6skentelyn%20materiaalikansio/Aineenopettajan%20materiaalia/N%C3%A4k%C3%B6kulmia%20yhdenvertaisuus-%20ja%20tasa-arvokysymyksiin.pptx?d=wb46f03db179740a38ae46d7bcf8016dc)) sekä ainekohtaiset havainnot arvioinnista ([materiaali2](https://seutuluokka.sharepoint.com/sites/henkilosto/kangasala/klalukio/Jaetut%20asiakirjat/Tuen%20tiimi/YS%20ajan%20pedagogisen%20ty%C3%B6skentelyn%20materiaalikansio/Aineenopettajan%20materiaalia/arviointik%C3%A4yt%C3%A4nteet%20oppiaineissa.pptx?d=w2ce3a8a56fc9449c916805e66a1d15a1)).

11.10.2023 Yhteisöllinen opiskeluhuoltotyöryhmä kävi tasa-arvo- ja yhdenvertaisuussuunnitelman tekstin läpi ja teki korjauksia tekstiin.

25.1.2024 Opekokouksessa työskenneltiin ryhmissä pohtien tasa-arvoa ja yhdenvertaisuutta seuraavien teemojen osalta: hallinto ja johtaminen, huoltajat ja sidosryhmät, oppimateriaalit, opetuskäytänteet, tilat ja ympäristö sekä asenteet ja vuorovaikutus. Materiaali käsiteltävistä teemoista ja kysymyksistä ([materiaali 3)](https://seutuluokka-my.sharepoint.com/:p:/r/personal/linda_kuusjarvi_edu_kangasala_fi/_layouts/15/Doc.aspx?sourcedoc=%7B02236dd1-3a4c-410d-a8b7-5ba9b10eb180%7D&action=editnew&wdPreviousSession=64b01bac-3a03-093d-2d22-07c1ce22d367&wdNewAndOpenCt=1711178897552&wdo=4&wdOrigin=wacFileNew&wdTpl=blankNew&wdLcid=1035&wdPreviousCorrelation=0e3492f8-5116-4c94-8c95-9bc511f360c3)

21.3.2024 Tuen tiimi teki yhteenvedot tammikuussa pohdituista aihealueista.

25.3.2024 Opekokokouksessa palattiin edellisessä opekokouksessa käsiteltyihin teemoihin ja käytiin yhteisesti läpi ryhmien tuotokset.